CELEX: 32019R1860
Language: sl
Date: 2019-11-06 00:00:00
Title: Izvedbena uredba Komisije (EU) 2019/1860 z dne 6. novembra 2019 o spremembi Izvedbene uredbe Komisije (EU) št. 1313/2014 o uvedbi dokončne protidampinške dajatve na uvoz nekaterih pripravljenih ali konzerviranih agrumov (in sicer mandarin itd.) s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (ES) št. 1225/2009

7.11.2019   
               
               
                  SL
               
               
                  Uradni list Evropske unije
               
               
                  L 286/13
               
            
         IZVEDBENA UREDBA KOMISIJE (EU) 2019/1860
         z dne 6. novembra 2019
         o spremembi Izvedbene uredbe Komisije (EU) št. 1313/2014 o uvedbi dokončne protidampinške dajatve na uvoz nekaterih pripravljenih ali konzerviranih agrumov (in sicer mandarin itd.) s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (ES) št. 1225/2009
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 11 Uredbe,
         ob upoštevanju naslednjega:
         
                     (1)
                  
                  
                     Družba Zhejiang Xinshiji Foods Co., Ltd. je 29. avgusta 2018 stopila v stik s Komisijo in zaprosila za spremembo imena.
                  
               
                     (2)
                  
                  
                     Družba Zhejiang Xinshiji Foods Co., Ltd. je navedla, da je svoje ime spremenila v Zhejiang Juzhou Foods Co., Ltd.
                  
               
                     (3)
                  
                  
                     Komisija je preučila predložene informacije in ugotovila, da sprememba imena nikakor ne vpliva na ugotovitve iz Izvedbene uredbe Komisije (EU) št. 1313/2014 (2).
                  
               
                     (4)
                  
                  
                     Poleg tega je družba Zhejiang Xinshiji Foods Co., Ltd. Komisijo obvestila, da ni več povezana z družbo Hubei Xinshiji Foods Co., Ltd.
                  
               
                     (5)
                  
                  
                     Komisija je med prvotno preiskavo ugotovila tehtano povprečno stopnjo dampinga, izraženo kot odstotni delež cene CIF meja Skupnosti brez plačane dajatve v višini 136,3 % za družbo Zhejiang Xinshiji Foods Co., Ltd in njenega povezanega proizvajalca Hubei Xinshiji Foods Co (3). Protidampinški ukrepi v višini 490,7 EUR/tono so bili uvedeni za družbo Zhejiang Xinshiji Foods Co., Ltd in njenega povezanega proizvajalca Hubei Xinshiji Foods Co., Ltd pod oznako TARIC A888.
                  
               
                     (6)
                  
                  
                     Komisija je po ocenitvi dokazov, ki so ji bili predloženi, sprejela, da obstajajo zadostni dokazi, da se družbi Zhejiang Xinshiji Foods Co., Ltd. in Hubei Xinshiji Foods Co. ne štejeta več za povezani za namene protidampinškega prava EU.
                  
               
                     (7)
                  
                  
                     Za zagotovitev učinkovitega pobiranja veljavnih protidampinških dajatev je Komisija menila, da je treba ustrezno spremeniti Izvedbeno uredbo (EU) št. 1313/2014, da se upoštevajo individualne stopnje dampinga teh dveh proizvajalcev. Po razkritju zadevnim stranem ni bilo nobenih pripomb.
                  
               
                     (8)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            Člen 1(2) Izvedbene uredbe (EU) št. 1313/2014 se nadomesti z naslednjim:
            
               
                  „2.   Znesek dokončne protidampinške dajatve za izdelke iz odstavka 1, ki jih proizvajajo spodaj navedene družbe, je:
                  
                              Družba
                           
                           
                              EUR/tono neto mase izdelka
                           
                           
                              Dodatna oznaka TARIC
                           
                        
                              Yichang Rosen Foods Co., Ltd, Yichang, Zhejiang
                           
                           
                              531,2
                           
                           
                              A886
                           
                        
                              Zhejiang Taizhou Yiguan Food Co. Ltd, Huangyan, Zhejiang
                           
                           
                              361,4
                           
                           
                              A887
                           
                        
                              Zhejiang Juzhou Foods Co., Ltd, Sanmen, Zhejiang
                           
                           
                              499,9
                           
                           
                              C528
                           
                        
                              Hubei Xinshiji Foods Co., Ltd, Dangyang City, Hubei Province
                           
                           
                              489,7
                           
                           
                              A888
                           
                        
                              Sodelujoči proizvajalci izvozniki, ki niso vključeni v vzorec iz Priloge
                           
                           
                              499,6
                           
                           
                              A889
                           
                        
                              Vse druge družbe
                           
                           
                              531,2
                           
                           
                              A999“
                           
                        
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. novembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 176, 30.6.2016, str. 21.
         
            (2)  UL L 354, 11.12.2014, str. 17.
         
            (3)  UL L 350, 30.12.2008, str. 35, uvodna izjava 23, in UL L 178, 5.7.2008, str. 19, uvodna izjava 49.